
ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO SUDARYTI ŽEMĖS SKLYPO AUŠROS AL. 40, ŠIAULIŲ MIESTE, VALSTYBINĖS ŽEMĖS PANAUDOS SUTARTĮ 

2025 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 8 straipsnio 1 dalimi, 3 dalies 1 punktu, Valstybinės žemės perdavimo neatlygintinai naudotis taisyklių, patvirtintų Lietuvos Respublikos Vyriausybės 1995 m. lapkričio 13 d. nutarimo Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“ 1 punktu, 4.1,  4.2, 5.4 papunkčiais, įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T‑381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į Šiaulių valstybinės kolegijos 2025‑10-09 prašymą (registracijos Žemės informacinėje sistemoje Nr. 25PAN-46), į tai, kad valstybinės žemės panaudos sutarties terminas negali būti ilgesnis už statinių ar įrenginių patikėjimo sutarties terminą, Šiaulių miesto savivaldybės taryba nusprendžia:
. Perduoti neatlygintinai naudotis iki 2030 m. rugsėjo 23 d. Šiaulių valstybinei kolegijai 1,3792 ha ploto valstybinės žemės sklypą (kadastro Nr. 2901/0008:469, unikalus Nr. 4400-2147-2502) Aušros al. 40, Šiaulių mieste, panaudos terminą apskaičiuojant vadovaujantis 2010-09-23 Turto patikėjimo sutartimi Nr. S-460, pagal valstybinės panaudos sutarties projekte (pridedama) įrašytas sąlygas.
. Nustatyti, kad 1,3792 ha ploto valstybinės žemės sklypo Aušros al. 40, Šiaulių mieste, vidutinė rinkos vertė, apskaičiuota pagal žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2024 m. gruodžio 9 d. įsakymu Nr. 1P-546-(1.1 E.) „Dėl masinio žemės vertinimo dokumentų patvirtinimo“, yra 230 000 Eur.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

